Roberto García Gracia, naixito de Fuent de Xalón o 20 d'agosto de 1975, ye un atleta aragonés hue retirato de l'esporte profesional y que yera especializato en cursas de fundo, meyo fundo y campo a traviés. A nivel nacional fue campión d'Espanya de Campo a traviesa corto en 2005, pero a suya competición mes important estió a suya partecipación en os Chuegos Olimpicos d'Atenas 2004, en a preba de 5.000 m lisos chunto con su chermano Alberto García Gracia. Tamién caldría destacar o subcampionato d'o mundo universitario en Mallorca 1999 y o bronce por equipos en o Campionato d'o Mundo de Campo a Traviesa en Dublín 2002.

Tenió o récord d'Aragón de 5.000 m lisos con una marca de 13'16"13, dica l'anyo 2016, quan Antonio Abadía fizo una marca quatre segundos millor, fue esleyito millor esportista aragonés de l'anyo 2003. En l'actualidat y dende l'anyo 2000 encara tién o récord d'Aragón de 3.000 metros lisos con una marca de 7'39"97.

Roberto chunto a su chermano Carlos García Gracia son promotors de campus d'atletismo en Teruel y Exeya d'os Caballers.

Vinclos externos
Biografía RFEA.
Biografía IAAF.
Roberto García